Napoleonas Petrulis

Napoleonas Petrulis (1909 m. rugpjūčio 14 d. Eikiniškyje, Rokiškio rajonas – 1985 m. kovo 24 d. Vilniuje) – Lietuvos dailininkas, skulptorius, pedagogas.

 Biografija 
1925–1931 m. mokėsi Kauno meno mokykloje. Lankė Justino Vienožinskio vadovaujamą tapybos studiją, akvarelės mokėsi pas Kajetoną Sklėrių, baigė Juozo Zikaro vadovaujamą skulptūros studiją. Nuo 1935 m. dalyvavo parodose.

1935–1937 m. dirbo Karo muziejuje. 1937–1940 m. mokytojavo Jurbarko, 1941–1944 m. Rokiškio gimnazijoje. 1944–1951 m. Vilniaus dailės instituto (dab. Vilniaus dailės akademija), 1951–1985 m. LSSR dailės instituto dėstytojas, 1958 m. profesorius.

 Kūryba 

N. Petrulio kūrybai būdinga: realistinis vaizdas, monumentalios formos, raiškus formų modeliavimas. Nemaža dalis jo kūrinių eksponuojami Grūto parke.
 Skulptūriniai portretai: Salomėja Nėris (1948 m.), Juozas Grybauskas (1951 m.), Augustinas Gricius (1952 m.), Kostas Korsakas (1953 m.), Petras Cvirka (1957 m.), Pranas Eidukevičius (1959 m.), „Leninas skaito“ (1961 m.), Mečislovas Gedvilas, Kazys Klorys (1964 m.), Juozas Mikėnas (1965 m.), Antanas Venclova (1967 m.)
 Kamerinės skulptūros: „Poilsio minutė“ (1957 m.), „Motina su vaiku“ (1965 m.)
 Šaržai: Konstantinas Bogdanas, Vytautas Jurkūnas, Stasys Krasauskas, Jonas Kuzminskis, Vytautas Nasvytis, Augustinas Savickas, Rimantas Siparis (1964 m.)
 Skulptūrinės kompozicijos: „Pramonė ir statyba“ (ant Žaliojo tilto Vilniuje, kartu su Bronium Vyšniausku, 1952 m.), „Leninas ir raudonarmietis Juozas Bartašiūnas“ (1965 m.), „Keturi komunarai“ (Kaunas, kartu su B. Vyšniausku, 1973 m.)
 V. Lenino paminklai Kaune (1970 m.) ir Druskininkuose (1981 m.), antkapiniai paminklai Antanui Sniečkui (1975 m.) ir Motiejui Šumauskui (1984 m.) http://www.maironiomuziejus.lt/index.php?id=397#Petrulis

 Įvertinimas 
 1959 m. LTSR nusipelnęs meno veikėjas
 1965 m. LSSR liaudies dailininkas
 1971 m. LSSR valstybinė premija

 Šaltiniai 

 Literatūra 
 Napoleonas Petrulis / Jovita Skolevičienė, Leonas Jasiulis. – Vilnius: Vaga, 1975. – 103 p.

Kategorija:LTSR valstybinės premijos laureatai
Kategorija:Lietuvos skulptoriai
Kategorija:Lietuvos dailininkai
Kategorija:Lietuvos pedagogai